Mihaela Mihai

Mihaela Mihai, vlastným menom Maria Neagu Mihaela (* 27. október 1946, Giurgiu, Rumunsko) je rumunská speváčka venujúca sa populárnej hudbe.

 Životopis 
Je absolventkou Národného hudobného konzervatória (Conservatorului Naţional de Muzică) v Bukurešti, kde študovala hru na husle a klavír. Vyhrala prvú cenu na „Coupe d'Europe du Tour de Chant“ v roku 1971 v Belgicku. Hrala v rumunských celovečerných filmoch „Cartierul veseliei“ (Miesto smiechu, 1964), „Asediul“ (Obliehanie, 1970), „Bariera“ (Bariéra, 1972). Manžel Mihai Stihi. Roku 1975 uzatvára zmluvu so spoločnosťou „Phonogram“ v Paríži, kde sa aj sťahuje. Tam si vezme Francúza Maxima Dufuora, majiteľa dvoch reklamných agentúr, s ktorým má dcéru Isabelle-Marie. Roku 1990 sa vracia do Rumunska, kde je však prijatá s nepriateľstvom, tak sa vracia do Paríža. Vezme si Caisu Dumitru, veľvyslanca Rumunska v Paríži, s ktorým sa však tiež rozvedie a roku 2000 sa vracia do Rumunska. Potom sa ešte bez úspechu pokúša kandidovať za europoslankyňu za Rumunsko.

 Diskografia 
 Albumy 
 Tandră – Best Of 1 (2008), CD, Electrecord
 Je t’aime – Best Of 2 (2008), CD, Electrecord

 Kompilácie 
 În lumea Șlagărului, CD, Electrecord
 Melodii de George Grigoriu, CD, Electrecord
 Parada Șlagărelor 2, CD, Electrecord
 Te aşteaptă un om - Șlagăre semnate Ion Cristinoiu, CD, Electrecord

 Piesne 

 Filmografia 
Cartierul veseliei (1964) 
Asediul (1970)
Bariera (1972)

 Bibliografia 
„Mihaela Mihai - Nu e uşor să fii special“, Dia Radu, 2011

 Zdroj 

Kategória:Rumunské speváčky